《雪景图》
明代·孙伟

天风夜撼玻璃国，四面沈沈元气黑。荒林野屋曙鸡远，世界江山尽瑶色。

山翁倚槛立苍茫，一鸟不鸣山外村。冷光十里断人迹，玉树皓皓横山门。

溪寒沙浅水烟殢，仙姝犯晓停风驭。雪中忽忆清泠桥，诗逋老去凭谁寄。

作者简介：江西清江人，字朝望，号鹭沙。弘治十五年进士。官鹤庆知府。工诗，有《鹭沙集》。